b'\n_START_ARTICLE_\nOpus quadratum\n_START_PARAGRAPH_\nOpus quadratum je prastara tehnika zidne zveze iz obdelanih, kvadratnih kamnitih blokov, pogosto enake vi\xc5\xa1ine, v\xc4\x8dasih tudi podobne ali enake dol\xc5\xbeine. _NEWLINE_V Evropi se je ta tehnika najprej pojavila na tleh dana\xc5\xa1nje Gr\xc4\x8dije in je bila pogosto  uporabljena, posebej pri gradnji fortifikacij. _NEWLINE_Ta tehnika je naslednica gradnje kiklopskih zidov s skoraj neobdelanimi masivnimi kamnitimi bloki, ter poligonalnega zidanja, ki je neposredni naslednik._NEWLINE_Najzgodnej\xc5\xa1i zidovi v opus reticulatumu so bili praviloma zgrajeni iz masivnih, megalistkih kamnitih blokov._NEWLINE_Na za\xc4\x8detku posamezni bloki nimajo do konca dodelano kvadratno obliko. Stranice so pogosto navpi\xc4\x8dne, zato imajo mnogi bloki skoraj trapezoidno obliko. Zato posamezni bloki znotraj iste vrste ne nalegajo dobro eden ob drugega. Vrste so pribli\xc5\xbeno enake vi\xc5\xa1ine, kar je posledica slojevitosti kamnitih sedimentov v bli\xc5\xbenjih kamnolomih, iz katerih je bil kamen izbran. Zato \xc4\x8desto ni bilo potrebno obdelati zgornje in spodnje povr\xc5\xa1ine blokov._NEWLINE_\xc4\x8ce je imel tak zid dve lici, sta se na za\xc4\x8detku, dokler se je zid gradil na suho, gradil z masivnimi dolgimi pre\xc4\x8dno postavljenimi bloki._NEWLINE_V kasnej\xc5\xa1ih fazah razvoja te tehnike so bile stranice vse bolj pravilne in na koncu povsem ravne, navpi\xc4\x8dne. _NEWLINE_S\xc4\x8dasoma so bili bloki vse lep\xc5\xa1e obdelani, pravilnej\xc5\xa1i oblik in manj\xc5\xa1i. V 4. st. pr. n. \xc5\xa1t. je bilo na primer, na tleh vzhodne obale Jadrana, razmerje vi\xc5\xa1ine in dol\xc5\xbeine posameznih kamnitih blokov pogosto 1:5, do Trajanovega obdobja pa je bilo razmerje ve\xc4\x8dinoma 1:1._NEWLINE_Z napredkom te tehnike, so se pri tako imenovani "maniri" detajlno obdelali samo robovi posameznega bloka, in je bila tehnika anatiroze, ki blokom z izboklino, rustikalnim srednjim delom daje u\xc4\x8dinek grobosti in mo\xc4\x8di, posebej primerna za gradnjo fortifikacij. _NEWLINE_Pri gradnji najbolj reprezentan\xc4\x8dnih stavb je bila praviloma uporabljena tehnika gradnje z dovr\xc5\xa1eno oblikovanimi, pravilnimi kamnitimi kvadri, ki jih Vitruvij omenja z imenom opus isodomum.'